Source: https://www.prosport.ro/alte-sporturi/handbal/un-fost-selectioner-al-romaniei-o-preia-pe-csm-bucuresti-exclusiv-care-a-fost-prima-varianta-a-conducerii-si-marea-problema-a-antrenorului-17894055
Timestamp: 2019-08-25 11:16:19+00:00

Document:
Un fost selecţioner al României o preia pe CSM Bucureşti! EXCLUSIV | Care a fost prima variantă a conducerii şi marea problemă a antrenorului | @ProSport
Home » Alte Sporturi » Handbal Un fost selecţioner al României o preia pe CSM Bucureşti! EXCLUSIV | Care a fost prima variantă a conducerii şi marea...
28 feb 2019 5521 afişări Handbal
Thomas Ryde (58 de ani) va fi noul antrenor al CSM Bucureşti. Suedezul îi ia, astfel, locul lui Dragan Djukic şi va prelua banca tehnică a "Tigroaicelor". Ryde a fost selecţionerul României la Mondialul din 2015, când tricolorele au cucerit bronzul, dar nu a fost prima variantă pentru conducerea clubului finanţat de Primărie, conform surselor ProSport.
Ryde s-a înţeles cu CSM Bucureşti şi va fi noul antrenor al grupării din Capitală, susţine gsp.ro, însă suedezul n-a fost primul pe lista şefilor, susţin sursele ProSport. Antrenorul ar fi bătut deja palma cu Gabriela Szabo, în aceeaşi zi în care Nora Mork s-a înţeles cu CSM Bucureşti, iar transferul său a fost anunţat oficial.
Suedezul nu a fost primul pe lista celor de la CSM. O sursă apropiată clubului din Bucureşti susţine faptul că francezul Emmanuel Mayonade a fost prima variantă a "Tigroaicelor", dar antrenorul lui Metz a spus pas ofertei venită din Capitală.
Marea problemă a lui Ryde
În cazul în care mutarea se va oficializa, Thomas Ryde are o mare problemă la CSM Bucureşti. Fostul selecţioner al naţionalei României nu deţine licenţa "Master Coach", impusă de Federaţia Română de Handbal pentru antrenorii care pregătesc echipe de Liga Campionilor.
Ryde a antrenat în carieră şi pe Viborg, echipă cu care a câştigat în 2006 Liga Campionilor, dar şi campionatul Danemarcei în 2006 şi 2008. Thomas Ryde a fost selecţionerul naţionalei de handbal a României în perioada martie 2015 - octombrie 2016.
Tag-uri: ryde, csm bucuresti, antrenor, handbal, problema
LIVE SCORE | Dinamo a mărit capacitatea sălii pentru returul cu Sporting în Liga Campionilor! ...

References: CSM 
 CSM 
 CSM 
 CSM 
 CSM 
 CSM 
 csm